आरोपियों को गिरफ्तार नहीं करने पर डीजी को शिकायत
सादपुरागांव के एक व्यक्ति ने पुलिस महानिदेशक को प्रार्थना पत्र भेजकर सिद्धमुख पुलिस द्वारा अपहरण मारपीट के मामले में सभी आरोपियों को गिरफ्तार नहीं करने तथा वाहन को जब्त नहीं करने पर कार्रवाई करने की मांग की। सादपुरा के मोहरसिंह पुत्र प्रभुराम कुम्हार ने पत्र में लिखा कि 15 दिसंबर, 2012 को सुबह वह अपने भाई के साथ जीप में सवार होकर गांव रहा था। इसी दौरान भीमसाणा सादपुरा के बीच दो गाड़ियों में आए दिनेश, शेरसिंह, धर्मसिंह, प्रेमकुमार तथा साधारण वर्दी में आबकारी अधिकारी अन्य कर्मचारियों ने उनकी गाड़ी को टक्कर मारी और मारपीट की। आरोपी उन दोनों भाइयों को कैंपर में डालकर अपहरण कर गांव कलाणा तहसील भादरा ले गए, वहां पर भी उनके साथ मारपीट की गई अौर आबकारी अधिकारियों से मिलकर उनकी गाड़ी में शराब डालकर आबकारी थाना, भादरा में मामला दर्ज करवा दिया। उक्त घटना को लेकर उन्होंने सिद्धमुख थाने में अपहरण मारपीट का मामला दर्ज करवाया था। उक्त मामले में थानाधिकारी से लेकर एएसपी द्वारा की गई जांच में जुर्म सही माना गया। बाद में आरोपियों ने गिरफ्तारी के भय से जोधपुर हाई कोर्ट में धारा 482 में एफआईआर निरस्त किए जाने को लेकर याचिका पेश की। हाईकोर्ट ने 17 जनवरी, 2017 को थानाधिकारी को आदेश दिया कि आरोपियों को गिरफ्तार कर कोर्ट में पेश करें, लेकिन थानाधिकारी ने आरोपियों से मिलीभगत की।
hin_Deva hin_Deva